ଅନ୍ତର୍ଜାତୀୟ କ୍ରିକେଟକୁ ଅଲବିଦା କହିଲେ ଏହି ମହାନ କ୍ରିକେଟର୍‌
ଅକଲାଣ୍ଡ,୩୦।୧୨: ନ୍ୟୁଜିଲାଣ୍ଡର ମହାନ ଖେଳାଳି ରସ ଟେଲର ଗୁରୁବାର ଅନ୍ତର୍ଜାତୀୟ କ୍ରିକେଟରୁ ଅବସର ଘୋଷଣା କରିଛନ୍ତି। ଘରୋଇ ଗ୍ରୀଷ୍ମ ପରେ ସେ ଅନ୍ତର୍ଜାତୀୟ କ୍ରିକେଟ ସହିତ ବିଦାୟ ନେବେ ବୋଲି ସେ କହିଛନ୍ତି। ନ୍ୟୁଜିଲାଣ୍ଡ ପାଇଁ ତାଙ୍କର ଶେଷ ମ୍ୟାଚ ନେଦରଲାଣ୍ଡ ବିପକ୍ଷରେ ୩ ମ୍ୟାଚ ବିଶିଷ୍ଟ ଦିନିକିଆ ସିରିଜ ହେବ। ଏହାପୂର୍ବରୁ ବାଂଲାଦେଶ ବିପକ୍ଷରେ ୨ଟି ଟେଷ୍ଟ ମ୍ୟାଚ ଏବଂ ଅଷ୍ଟ୍ରେଲିଆ ବିପକ୍ଷରେ ୩ ଦିନିକିଆ ଖେଳିବ। ସେ ତାଙ୍କ କ୍ୟାରିୟରର ଶେଷ ଅନ୍ତର୍ଜାତୀୟ ମ୍ୟାଚ ୪ ଏପ୍ରିଲରେ ହାମିଲଟନରେ ଖେଳିବେ।  
ହାମିଲଟନରେ ସେ ତାଙ୍କ ସ୍ତ୍ରୀ ଏବଂ ତିନି ପିଲାଙ୍କ ସହିତ ରୁହନ୍ତି। ସେଣ୍ଟ୍ରାଲ ଲିଗ ପାଇଁ ସେ ଘରୋଇ କ୍ରିକେଟ ଖେଳିବା ଜାରି ରଖିବେ ବୋଲି ଟେଲର କହିଛନ୍ତି। ରସ ଟେଲର ବାଂଲାଦେଶ ବିପକ୍ଷରେ ଜାନୁଆରୀ ୯ରେ ଖ୍ରୀଷ୍ଟଚର୍ଚ୍ଚର ହାଗଲି ଓଭାଲରେ ଖେଳିବେ। ଅବସର ଘୋଷଣା କରି ସେ ଲେଖିଛନ୍ତି, ଆଜି ମୁଁ ମୋର ଅନ୍ତର୍ଜାତୀୟ କ୍ରିକେଟ କ୍ୟାରିୟରରୁ ଅବସର ଘୋଷଣା କରିଛି। ଘରୋଇ ଗ୍ରୀଷ୍ମ ସମାପ୍ତ ହେବା ପରେ ମୁଁ ଅବସର ନେବି।  
ବାଂଲାଦେଶ ବିପକ୍ଷରେ ଆଉ ୨ ଟି ଟେଷ୍ଟ ମ୍ୟାଚ, ଅଷ୍ଟ୍ରେଲିଆ ଏବଂ ନେଦରଲ୍ୟାଣ୍ଡ ବିପକ୍ଷରେ ମୋଟ ୬ ଟି ଦିନିକିଆ ବାକି ଅଛି। ୧୭ ବର୍ଷର ସମର୍ଥନ ପାଇଁ ଧନ୍ୟବାଦ। ଦେଶକୁ ପ୍ରତିନିଧିତ୍ୱ କରିବା ମୋ ପାଇଁ ଗୌରବର ବିଷୟ । ଆଗାମୀ ମ୍ୟାଚ ପାଇଁ ପ୍ରସ୍ତୁତି ଉପରେ ସମ୍ପୂର୍ଣ୍ଣ ଧ୍ୟାନ ରହିଛି ବୋଲି ସେ କହିଛି।

  
୨୦୦୭ରେ ଟେଲର ଦକ୍ଷିଣ ଆଫ୍ରିକା ବିପକ୍ଷରେ ଟେଷ୍ଟ ଡେବ୍ୟୁ କରିଥିଲେ। ସେ ହାରାହାରି ୪୪.୮୭ରେ ୭ ହଜାର ୫୮୪ ଟେଷ୍ଟ ରନ ସ୍କୋର କରିଥିଲେ। ସେ ୧୯ ଶତକ ସ୍କୋର କରିଥିଲେ। ୨୩୩ ଦିନିକିଆରେ ଟେଲର ହାରାହାରି ୪୮.୨ରେ ୮ ହଜାର ୫୮୧ରନ ସ୍କୋର କରିଥିଲେ। ଅନ୍ତର୍ଜାତୀୟ ଦିନିକିଆ କ୍ରିକେଟରେ ତାଙ୍କର ୨୧ ଶତକ ରହିଛି। ୧୦୨ଟି ଟି-୧୦ ମ୍ୟାଚରେ ସେ ୧୯୦୯ ରନ ସ୍କୋର କରାଯାଇଥିଲା। ଚଳିତ ବର୍ଷ ଜୁନ୍ର ଭାରତ ବିପକ୍ଷ ବିଶ୍ୱ ଟେଷ୍ଟ ଚାମ୍ପିଅନସିପ (ଡବ୍ଲୁଟିଏସି)ର ଫାଇନାଲରେ ଟେଲର ବିଜୟୀ ରନ ସ୍କୋର କରିଥିଲେ। ଟେଷ୍ଟ ଏବଂ ଦିନିକିଆରେ ଟେଲର ନ୍ୟୁଜିଲାଣ୍ଡର ସର୍ବାଧିକ ରନ ସ୍କୋରର ଅଟନ୍ତି।